"Setswana Puo ya Gae (HL)/P2 25 DBE/Ngwanaitseele 2016 NSC (Ka khutsafalo a sekile dikeledi) MOTSAMAI: Lo a bona bagaetsho. Go diragala tsona tse. (O a lela) Le nna ke ipolaile ka bomo Bona gore ba ntirang. (O wela fa fatshe) (Ka letshogo) SELAPO: Hee! Lesego le Emang Rraalona ke yo o idibetse Tlayang lo re thuse. (Ka lenyatso la boikgantsho) EMANG: Nna nka se kgone go le thusa, Ke itlhaganetse thata. LESEGO: (Ka bokhutshwane) Le nna ke itlhaganetse Ke tlaa mmona fa ke boa. Fa a ise a tlhapogelwe, Ke tlaa feta ke mo isa ngakeng. (Lesego le Emang ba a tswa) (Ka go tenega) SELAPO: Le nna ke ithwesa morwalo, Jaanong ba ntlogetse le setopo. Ba re nna ke se reng? Le nna ke a se tlogela. (O a tswa) 17.1 Naya leina la ga mogatsa Selapo. (1) 17.2 Go nna matlhomantsi ga ga Motsamai go tsweletsa jang morero wa terama? (2) 17.3 Segalo se se dirisitsweng ke Emang mo mmuisanong wa gagwe se senola semelo sefe sa gagwe? Naya dintlha di PEDI, mme o tshegetse ntlha nngwe le nngwe ka lebaka. (4) 17.4 Naya ntlha e le NNGWE ya semelo sa ga Gadifele e e dirileng gore Motsamai a se ka a latlha mekgwa ya gagwe. Tshegetsa karabo ya gago ka lebaka. (2) 17.5 Naya setlhoa sa kgotlhang ya ga Motsamai le Gladys. (2) 17.6 A o dumela gore Motsamai dilo o di itirile? (2) 17.7 A go siame gore Motsamai a ratane ntswa e le monna wa lelapa? (2) 17.8 Seabe sa ga Angeline ke sefe mo go rataneng ga gagwe le Motsamai? (2) Kwalololo e ileditswe Phetla"